תחנת הרכבת תל אביב דרום

תחנת הרכבת תל אביב דרום הייתה תחנת קצה ששרתה נוסעים של רכבת ישראל
על מסילת תל אביב–ירושלים החל ב-7 באוגוסט 1949, בעקבות הסכם שביתת הנשק עם ירדן, ולכל אורך שנות פעילותה. החליפה כתחנת קצה את תחנת הרכבת יפו, תחנת הקצה הקודמת על מסילת הרכבת יפו–ירושלים, שלא שבה לפעול לאחר מלחמת העצמאות.

עם פתיחת תחנת הרכבת תל אביב צפון ב-20 בספטמבר 1949 שונה שם התחנה משמה בימי הרכבת המנדטורית, "תחנת תל אביב" או "תחנת בית הדר", ל"תחנת תל אביב דרום".

מ-1956 הייתה לתחנת קצה על מסילת תל אביב–באר שבע ומ-1967 תחנת קצה על מסילת תל אביב–דימונה. בקרבתה, בית המכס (תל אביב), פעל מסוף מטענים.

משנת 1937 עת שמשה את הרכבת המנדטורית התחנה עמדה מול רחוב הרכבת 16 של ימינו בין הרחובות החשמל ולבונטין.

ב-1970 נסגרה התחנה ברחוב הרכבת ונחנכה תחנה חדשה בסמוך למחלף קיבוץ גלויות שבנתיבי איילון ובית הספר הולץ. בתחנה החדשה פעלו שני רציפי צד ואי רציפים ששירתו ארבע מסילות. בשטח התחנה היו גם שתי מסילות נוספות שאינן סמוכות לרציפים, ששימשו לחיוג רכבות גרורות קטר.

התחנה פעלה עד 1993.

== היסטוריה ==
=== תחנת הרכבת יהודה הלוי/בית הדר===
בשנת 1920 החלה הרכבת המנדטורית בהפעלת שירותי רכבות נוסעים בארץ ישראל. כחלק מהשירות שוקמה מסילת הרכבת יפו–ירושלים שנהרסה במהלך מלחמת העולם הראשונה והורחבה לרוחב התקני. בתל אביב הוקמה תחנת נוסעים במרחק של כ-2.5 קילומטר מתחנת הרכבת יפו, ליד רחוב יהודה הלוי, לאורך תוואי הרחוב שנקרא אחר כך רחוב הרכבת. בנקודה שבה נבנתה התחנה, מ-1937 נודע כבית המכס (תל אביב), היה קודם לכן צומת רכבות בשם "צומת סרונה" שבה התפצלה מסילה צרה, מסילת נמל יפו - 'גבעת ג'נקינס', קו שנסלל לאחר התייצבות קו שתי העוג'ות), והסתעף מקו נמל יפו - יפו - לוד, שפורק על ידי העות'מאנים במהלך מלחמת העולם הראשונה, הובילה לאזור גלילות, ונועדה לסייע ללוגיסטיקה של הכוחות הבריטיים. עם התקדמות החזית צפונה פחתה חשיבות מסילה זו, והיא פורקה. ב-5 באוקטובר 1920 שונה שם התחנה מ"צומת סרונה" לתחנת תל אביב.
תחנת הרכבת ליד [[בית הדר (מימין), בשנות ה-30]]תחנת רכבת הנוסעים מול בית הדר, 1944
בתחילה היה במקום מבנה תחנה מאולתר בנוי עץ, ובהמשך נבנה בשנות ה-30 מבנה קבע מאורך ומעוגל קלות, בהתאמה לתוואי המסילה (ממנו נותר כיום רק בית המכס). בסמוך, במקום בו חצתה המסילה את דרך פתח תקווה, הוקם בניין המשרדים בית הדר (1936), ובפי העם נקראה התחנה גם תחנת בית הדר<ref></ref>. עם התרחבות פעילות התחנה הוקם מבנה תחנה נוסף, ממזרח לדרך פתח תקווה, מול בית הדר (כיום פינת הרחובות הרכבת והשרון), שנועד לשמש תחנת נוסעים בנפרד מתחנת המטענים ובית המכס<ref></ref>.

===סגירת התחנה הישנה ופתיחת החדשה===
מעבר הרכבת דרך רחובות תל אביב הפריע לתנועה, במיוחד בדרך פתח תקווה אותו חצתה המסילה. מסיבה זו הוחלט לבנות תחנה חדשה בנקודה בה יוצאת המסילה מהעיר, כשני קילומטר מהתחנה הישנה. תחנת תל אביב דרום החדשה בתכנון האדריכל נחום זולוטוב נחנכה ב-26 בנובמבר 1970 ועם חנוכתה נהרסו התחנה הישנה והמסילה שהובילה אליה, למעט בית המכס.

אף על פי שהתחנה נבנתה עם ארבעה רציפים ואולם נוסעים גדול במיוחד, היא שירתה עם פתיחתה בסך הכל 16 רכבות ביום (8 יוצאות ו-8 נכנסות). כתוצאה מהרחקת התחנה ממוקדי הפעילות של תל אביב והעברתה למעשה אל מחוצה לה, ירד מספר הנוסעים בקווים לירושלים ולבאר שבע בצורה ניכרת. ב-1979 הופסק לחלוטין שירות הנוסעים לבאר שבע ולדימונה והשירות לירושלים הצטמצם לרכבת אחת ביום לכל כיוון. ב-1990 נפתח קו הרכבת תל אביב-רחובות שיצא מתחנה זו.

עם חנוכת מסילת איילון בשנת 1993 וחיבור תחנת הרכבת תל אביב – סבידור מרכז למסילות בכיוון דרום נסגרה התחנה. לאחר סגירתה נפתח בה בית ספר למקצועות הרכבת ומתקניה משמשים להכשרת עובדים ברכבת ישראל. כמו כן משמשת התחנה לדיור של ציוד מסילתי ובשטחה בוצעו בעבר הדבקת מודעות פרסומת על דפנות מערכי הקרונועים.

==תחנת הרכבת התפעולית תל אביב דרום ==

בסמוך לתחנה על מסילת איילון, מדרום לתחנת הרכבת תל אביב ההגנה, נמצאת תחנת רכבת תפעולית המשמשת לדיור וחיוג של רכבות המסיימות או מתחילות את שירותן בתחנת הרכבת תל אביב ההגנה.

{| align=center
|<gallery widths="250px" heights="190px" perrow="3">
קובץ:TelAvivDarom220809.jpg|מראה התחנה בשנת 2009. ניתן לראות את הפסים המונחים על הרציף למטרות הדרכת הלומדים בבית הספר.
קובץ:Tel Aviv South train station 2.jpg|מראה התחנה בשנת 2020
קובץ:Tel Aviv South train station Train drivers school.jpg|בשנות האלפיים שוכן במקום בית הספר לנהגי קטרים
קובץ:Tel Aviv South train station the gate.jpg|שער על המסילה שמובילה לתחנת רכבת תל אביב דרום
קובץ:Tel Aviv South train station 1.jpg|יציאה לרציפים מבניין התחנה
 </gallery>
|}

==קישורים חיצוניים==

* 
* [https://web.archive.org/web/20161115012612/http://2nd-ops.com/mosheh/?p=185 ת"א, תחנת רכבת דרום], בבלוג "המתבונן", 12 באוגוסט 2010
* 

==הערות שוליים==

דרום
קטגוריה:מבנים ואתרים שתכנן נחום זולוטוב
תל אביב דרום